**OSNOVNA ŠKOLA LIPOVAC**

**ELEMENTI PRAĆENJA I OCJENJIVANJA U NASTAVI VJERONAUKA**

Ocjenjivanje se na području školskoga vjeronauka može ostvariti na različite načine:

1. općom ocjenom,

2. po pojedinim vidovima učenja,

3. brojčanom ocjenom,

4. opisnom ocjenom.

**Što vrjednovati?**

Prema Planu i programu katoličkoga školskog vjeronauka u osnovnoj školi navode se sljedeći elementi vrjednovanja:

- ***znanje***=> usvojenost programskih sadržaja na:

 spoznajno – informativnoj razini;doživljajno – iskustvenoj razini;

 djelatno – iskustvenoj razini

***- stvaralačko izražavanje***=>

usmeno izražavanje;pismeno izražavanje;molitveno izražavanje;likovno izražavanje;scensko izražavanje;glazbeno izražavanje

- ***zalaganje=>***

uključivanje učenika u razne oblike rada;motiviranost na satu;

marljivost u izvršavanju postavljenih zadataka;inicijativnost koja pokreće nove ideje ; uključenost u izvanškolske aktivnosti

***-kultura međusobnog komuniciranja***=>

kultura prema svim sudionicima susreta uključuje finoću, poštovanje,iskrenost, slobodu, kreativnost.

**Zašto vrjednovati?**

- Kako bi se vjeroučenike učinilo osjetljlivima za religioznu dimenziju koja na neki način prožima i nadilazi sve dimenzije čovjekova bića.

- Kako bi se učenik osposobio za otvorenost prema transcendenciji i otvorenost prema Bogu.

- Kako bi se učenika osposobilo za razumijevanje najdubljega smisla čovjekova života i svijeta u svjetlu Božje objave.

**Kako vrjednovati**?

Iznimno značajno pitanje je: kako i na koji način vrjednovati i koja sredstva

upotrijebiti?

Vrjednovanje treba biti raznoliko i kreativno.

Brojčano ocjenjivanje treba biti sažetak kvalitativnog-kreativnog vrednovanja ostvarenog po različitim oblicima stvaralačkog izražavanja.

Načini vrjednovanja mogu se provoditi kroz:

usmenu komunikaciju;vrednovanje stvaralačkog izražavanja;

vrjednovanje rada u skupini;vrednovanje kreativnog izražavanja.

Rad i napredak vjeroučenika treba vrednovati vjeroučitelj, sam učenik i vjeroučenici iz razreda**.** Posebno se trebaju vrjednovati kreativni samostalni radovi.

Za rad u skupini mogu se primjeniti dva pravila: pojedinačno, za svaku aktivnost u skupini;vrednovati rezultate skupine kao cjeline

ODREDNICE ZA PROCJENU USPJEHA I OCJENJIVANJA U NASTAVI

1. ZNANJE

2. STVARALAČKO IZRAŽAVANJE

3. KULTURA MEĐUSOBNIH ODNOSA

4. ZALAGANJE

**1. ZNANJE**

ODLIČAN (5)

Učenik je potpuno usvojio teme i sadržaje propisane planom i programom, koja reproducira i stvaralački ga primjenjuje. Naučeno primjenjuje s puno detalja. Učenik sam sebe usmjerava, svoje znanje primjenjuje u pisanom i usmenom izražavanju, bez pomoći nastavnika.

VRLO DOBAR (4)

Učenik je dosta dobro usvojio teme i sadržaje propisane planom i programom, zna primjenjivati usvojeno znanje uz malu pomoć nastavnika. Ima samoinicijativu i dobro se snalazi u opširnosti sadržaja. Svoje znanje primjenjuje u pismenom i usmenom izražavanju uz mali poticaj nastavnika.

DOBAR (3)

Učenik je teme i sadržaje propisane planom i programom većinom usvojio. Dobro poznaje sadržaj, ali ga ne zna primijeniti bez pomoći nastavnika. Uz više ustrajnijeg i samostalnijega rada može postići i bolje rezultate.

DOVOLJAN (2)

Učenik je samo djelomice usvojio teme i sadržaje propisane planom i programom. Slabo prati i reproducira obrađeni sadržaj. Nastavnik puno pomaže, postavlja potpitanja.

NEDOVOLJAN (1)

Učenik nije usvojio obrađeni sadržaj, ne prati, ne reproducira i ne primjenjuje obrađene teme i sadržaje.

**2. STVARALAČKO IZRAŽAVANJE** ODLIČAN (5)

Vrlo razvijena sposobnost slušanja, govorenja, uspoređivanja. Učenik pokazuje samostalnost u izražavanju novih pojava unutar obrađenih sadržaja. Posjeduje osjetljivost i otvorenost za transcendentno, izrazito kreativan i komunikativan, te se veoma maštovito likovno, pisano i scenski izražava. Uredna bilježnica i radna bilježnica.

VRLO DOBAR (4)

Učenik ima razvijenu sposobnost slušanja, govorenja, uspoređivanja, redovito traži izazov,dobro uočava i otkriva nove situacije unutar određenog sadržaja, uz manju pomoć učitelja. Učenik je kreativan i komunikativan, ima sposobnosti za likovno, pisano i scensko izražavanje. Lijepa i uredna bilježnica i radna bilježnica.

DOBAR (3)

Kod učenika uglavnom razvijena sposobnost slušanja, govorenja, uspoređivanja. Uočava,otkriva nove situacije unutar obrađenog sadržaja te taj sadržaj može interpretirati jedino uz veliku pomoć nastavnika. Zalaže se prema svojim mogućnostima u različitim oblicima stvaralačkog izražavanja. Bilježnica i radna bilježnica može biti puno bolja.

DOVOLJAN (2)

Kod učenika djelomice razvijene sposobnosti uspoređivanja, razlikovanja, govorenja,slušanja, unutar obrađenog sadržaja. Veoma teško i uz pomoć nastavnika može interpretirati biblijski i drugi sadržaj. Nemaštovit u pisanom, usmenom, glazbenom, scenskom,molitvenom i likovnom izražavanju. Često nema bilježnicu i radnu bilježnicu.

NEDOVOLJAN (1)

Nema razvijene sposobnosti uspoređivanja, razlikovanja, govorenja, slušanja. Ni uz pomoć nastavnika ne može interpretirati biblijski i drugi sadržaj. Ne želi niti pismeno, usmeno,glazbeno, scenski, molitveno i likovno se izražavati. Nema bilježnicu i radnu bilježnicu.

**3. KULTURA MEĐUSOBNIH ODNOSA**

ODLIČAN (5)

Učenik izvrsno surađuje s ostalim učenicima i učiteljem. Aktivno sudjeluje u nastavnom procesu, zainteresiran za rad, traži izazove, pažljivo sluša, ljubazan prema drugima. Uzornim ponašanjem veoma pozitivno djeluje na ostale učenike. Otvoren za suradnju, razgovor i razumijevanje.

VRLO DOBAR (4)

Učenik dosta dobro surađuje s ostalim učenicima i učiteljem. Na satu aktivan, ima razvijene sposobnosti slušanja, razgovora, suradnje i pomaganja drugima. Uzorno se vlada na satu.

DOBAR (3)

Učenik povremeno ostvaruje suradnju s drugim učenicima i učiteljem. Učenik na veliki poticaj učitelja sudjeluje u razrednim raspravama. Ponekad ometa zajednički rad drugih učenika i učitelja.

DOVOLJAN (2)

Učenik gotovo uopće ne ostvaruje suradnju s drugim učenicima i učiteljem. Učenika treba poticati na pozitivnu verbalnu komunikaciju, često ometa rad, nepristojno se ponaša.

NEDOVOLJAN (1)

Učenik ne ostvaruje nikakvu suradnju s drugim učenicima i učiteljem. Ni uz pomoć učitelja ne sudjeluje u nastavnom procesu. Veoma često ometa komunikaciju u razredu. Nepristojno se ponaša, prijeti, potiče druge na neposluh.

**4. ZALAGANJE**

ODLIČAN (5)

Učenik često i aktivno surađuje tijekom nastavnog procesa, često nudeći odgovore i aktivnosti vezane uz rad. Uvijek spreman odraditi svaki oblik rada, potičući druge na što bolji rad i obradu zadataka.

VRLO DOBAR (4)

Učenik dosta dobro sudjeluje u različitim aktivnostima vezanim uz rad. Često je aktivan u radu te se različito stvaralački izražava. Potiče druge na rad, predlažući različite oblike rada i rješenja zadataka.

DOBAR (3)

Učenik je povremeno aktivan u radu, te povremeno sudjeluje u aktivnostima vezanim uz rad. Samo ponekad nudi odgovore, te mu je često potreban poticaj drugih.

DOVOLJAN (2)

Učenik gotovo nikada ne surađuje tijekom nastavnog procesa, nikada ne nudi odgovore i aktivnosti vezane uz rad. Gotovo nikada nije spreman odraditi oblike rada, te ne potiče druge na bolji rad i izradu zadataka.

NEDOVOLJAN (1)

Učenik nikada ne surađuje tijekom nastavnog procesa, te nikada ne nudi odgovore i način obrade različitih aktivnosti. Nikada nije spreman sebe i druge potaknuti na rad i aktivno sudjelovanje u nastavi.

 Vjeroučiteljica Karolina Božić